CELEX: 62014TN0710
Language: lt
Date: 2014-10-06 00:00:00
Title: Byla T-710/14: 2014 m. spalio 6 d. pareikštas ieškinys byloje Herbert Smith Freehills/Taryba

17.11.2014   
            
            
               LT
            
            
               Europos Sąjungos oficialusis leidinys
            
            
               C 409/63
            
         2014 m. spalio 6 d. pareikštas ieškinys byloje Herbert Smith Freehills/Taryba
   
   (Byla T-710/14)
   2014/C 409/84
   Proceso kalba: anglų
   
      Šalys
   
   
      Ieškovė: Herbert Smith Freehills LLP (Londonas, Jungtinė Karalystė), atstovaujama advokato P. Wytinck
   
      Atsakovė: Europos Sąjungos Taryba
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2014 m. liepos 23 d. Europos Sąjungos Tarybos sprendimą 18/c/01/14 ir
            
         
               —
            
            
               priteisti iš Tarybos ieškovės bylinėjimosi išlaidas, patirtas šiame procese.
            
         
      Ieškinio pagrindai ir pagrindiniai argumentai
   
   Ieškiniu ieškovė prašo, kad būtų panaikintas 2014 m. liepos 23 d. Tarybos sprendimas 18/c/01/14, kuriuo Taryba atsisakė leisti susipažinti su tam tikrais dokumentais, susijusiais su 2014 m. balandžio 3 d. Europos Parlamento ir Tarybos direktyvos 2014/40/ES dėl valstybių narių įstatymų ir kitų teisės aktų nuostatų, reglamentuojančių tabako ir susijusių gaminių gamybą, pateikimą ir pardavimą, suderinimo ir kuria panaikinama Direktyva 2001/37/EB (1), priėmimu pagal Reglamentą Nr. 1049/2001 (2).
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas, susijęs su tuo, kad Taryba pažeidė Reglamento Nr. 1049/2001 4 straipsnio 2 dalies antrą įtrauką, nes: i) ne visi Tarybos nurodyti dokumentai patenka į išimtį, susijusią su teisine pagalba ir ii) yra viršesnis visuomenės interesas, kad būtų leista susipažinti su dokumentais, nurodytais ieškovės paraiškoje dėl galimybės susipažinti su dokumentais.
            
         
               2.
            
            
               Antrasis ieškinio pagrindas, susijęs su tuo, kad Taryba pažeidė Reglamento Nr. 1049/2001 4 straipsnio 6 dalį, nes ji nesuteikė dalinės galimybės susipažinti su dokumentais.
            
         
               3.
            
            
               Trečiasis ieškinio pagrindas, susijęs su tuo, kad Taryba padarė akivaizdžią vertinimo klaidą dėl ieškovės paraiškos dėl galimybės susipažinti su dokumentais apimties.
            
         
      (1)  OL L 124, 2014 4 29, p. 1.
   
      (2)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43, 2001 5 31; 2004 m. specialusis leidimas lietuvių k., 1 sk., 3 t., p. 331).